רה"מ טס לחו"ל בארקיע: מטוס לאילת נחת בעובדה
ראש הממשלה טס לפולין בטיסת ארקיע, והחברה נאלצה לחכור מטוס כדי להטיס נוסעים לאילת. אלא שלמטוס לא ניתן אישור לנחות רק בעובדה: "ככה לא מתחילים חופשה"
דני שדה ושחר חיפורסם: 13.06.13 , 11:03
נוסעים של חברת ארקיע, שאמורים היו להגיע לאילת בטיסה מנמל בן גוריון במטוס של חברת ארקיע, הועלו הבוקר (יום ה') למטוס פולני, שלקח אותם לשדה התעופה בעובדה, הנמצא כ-50 ק"מ צפונית לאילת. הסיבה: חברת ארקיע הטיסה את ראש הממשלה, בנימין נתניהו, במטוס האמברייאר שלה. אותו מטוס היה אמור לקחת נוסעים בסוף השבוע לאילת ובמקומו חכרה החברה מטוס פולני, שלו לא ניתן אישור לנחות בעיר הדרומית.
בכיר בצבא מצרים: "שלטון מורסי יסתיים החודש"
השחתת מצבות בבית עלמין נוצרי ביפו: "נקמה"
לראשונה: אשה מונתה לסגנית ראש ה-CIA
מבדיקה מתברר כי לפני חכירת המטוס הפולני קיבלה ארקיע אישור עקרוני מרשות התעופה האזרחית לבצע את הטיסה לשדה התעופה באילת, אולם מאוחר יותר האישור הזה בוטל וניתן במקומו אישור להטיס את הנוסעים רק לעובדה. "מרגע שידענו שאנחנו טסים לעובדה הודענו על כך לכל הנוסעים", אמר ל-ynet מנכ"ל ארקיע, גדי טפר. הוא הוסיף כי מדובר רק בטיסה אחת, שבה המטוס נוחת בשדה התעופה בעובדה. היעד הבא של המטוס הפולני הוא אירופה.
נתניהו במטוס ארקיע בטיסה לפולין(צילום: קובי גדעון, לע"מ)
בין אל על וארקיע מתנהלת כבר שנים תחרות מי יטיס את ראש הממשלה. מדובר בתחרות של יוקרה, והפעם הזוכה הייתה חברת ארקיע, שהטיסה את ראש הממשלה לפולין בטיסה שעלותה הייתה זולה משמעותית מהמחיר שדרשו באל על.
נוסעי ארקיע שהועלו על המטוס הפולני לא הסתירו את זעמם. "אנחנו לא אמורים לפתור לראש הממשלה את בעיות הטיסה שלו. הגענו לשדה התעופה ומסרו לנו שאנחנו טסים לשדה התעופה בעובדה", סיפר שרון אברהמי, אחד הנוסעים. "ככה לא מתחילים חופשה. מעבר לעובדה שהיינו אמורים לצאת מנתב"ג בשעה 9:30 ויש איחור בטיסה, יש פה עניין שאנחנו לא שילמנו כסף כדי לנסוע באוטובוס לאילת. לא מעובדה ולא משום מקום אחר. ניסינו לתחקר את צוות המטוס, אבל הם מדברים אנגלית ופולנית. אין להם שום מושג למה אנחנו טסים איתם וכל פעם מספרים לנו סיפור אחר".
הוא הוסיף כי המטוס, מדגם בואינג 737-800, מלא בנוסעים עצבניים ששילמו עבור הטיסה כדי להתחיל חופשה רגועה ושקטה ובסוף נוסעים באוטובוס מעובדה לאילת. "רק אצלנו במדינה זה יכול לקרות", אמר אברהמי.
"נאמר לנו שהמטוס לא יכול לנחות באילת, לא ידעו זאת קודם? עכשיו אנחנו מבינים שזה
בגלל שמטוס אחר נלקח לנסיעתו של ראש הממשלה. למה אנחנו צריכים לשלם את המחיר?", התרעם נוסע אחר. "זה פשוט אבסורד. אנשים עצבניים, משפחות עם ילדים שמאבדים את הסבלנות, אנחנו שילמנו כסף על מוצר ואנחנו פשוט לא מקבלים אותו. אנחנו מיואשים מההתנהלות הזו, גורמים לנו להתחיל את החופשה ברגל שמאל, בעצבים. אני באמת לא מבין מה קורה פה, מה השיקולים שהביאו להחלטה הזו, אני משתדל להישאר רגוע, אבל זה פשוט בלתי אפשרי. זו חוצפה".
המטוס בדרכו לעובדה
צילום: שרון אברהמי